கேள்வி: இரண்டாம் பாலினம் - தொகுதி ஒன்று பற்றி விளக்கவும்.
பதில்: பொவார் "பெண் என்றால் என்ன?" என வினவுகிறார். பொவார் சிகுமண்டு பிராயிடு, ஆல்பிரெடு ஆடிலர், பிரெடெரிக் ஏங்கல்சு ஆகியோரின் பார்வைகளை மறுக்கிறார். பொவாரின் பார்வையின்படி பெண்களின் படிமலர்ச்சி இரண்டு காரணிகளால் ஏற்பட்டது. அவற்றில் ஒன்று சமூகப் பொருளாக்கத்தில் (உற்பத்தியில்) பெண்களின் பங்கேற்பு; மற்றது, இனப்பெருக்க அடிமைத் தனத்தில் இருந்தான விடுதலை. கிறித்துவம் பற்றி விவாதிக்கையில், செருமானிய மரபைத் தவிர பிற மரபுகளின் குருமார் பெண்களை அடிமைப் படுத்தினர் என வாதிடுகிறார்.
கேள்வி: இரண்டாம் பாலினம் - ஏற்பும் தாக்கமும் பற்றி விளக்கவும்.
பதில்: ''இரண்டாம் பாலினம்''முதல் பிரெஞ்சுப் பதிப்புப் படிகள் ஒரு வாரத்துக்குள் 22,000 அள்வுக்கு விற்றன. இந்நூல் அதற்குப் பின்னர், 40 மொழிகளில் மொழிபெயர்க்கப்பட்டது. வாட்டிகான் இந்நூலைத் தடைசெய்த நூற்பட்டியலில் சேர்த்தது. ஆல்பிரெடு கின்சுலே எனும் பாலியல் ஆய்வாளர் ''இரண்டாம் பாலினம்'' நூலை உய்யநிலைத் திறனாய்வுக்கு உட்படுத்தி, இது சிறந்த இலக்கிய வெளியீடெனக் கூறிவிட்டு, இது அறிவியலுக்கான முதன்மைத் தரவுகளையோ ஆர்வங்களையோ கொண்டிருக்கவில்லை எனவும் கூறுகிறார். பொவார் 1960 இல் ''இரண்டாம் பாலினம்'' நூல் "பெண்ணியச் சூழல் இன்றும் கூட, உலகின் அடிப்படைச் சிக்கல்களைத் தேடும் பணியைத் தவிர்க்கிறது" என்பதை விளக்கிய முயற்சியாகும் என வாதிடுகிறார். ''இரண்டாம் பாலினம்'' நூலின் உளப்பகுப்பாய்வு எதிர்ப்பு, 1963 இல் ''பெண்ணியப் பூடகம்(மறைதெறிப்பு)'' நூலை இயற்றிய பேட்டி பிரீதான், 1969 இல் ''பெண்னிய அரசியல்'' எனும் நூலை இயற்றிய கேட் மில்லெத், 1970 இல் ''பெண்ணிய திருநங்கை'' எனும் நூலை எழுதிய கெர்மைப் கிரீர் போன்ற பின்வந்த பெண்ணியர்கள் அக்கோட்பாட்டை எதிர்க்கும் ஆர்வத்தைக் கிளர்ந்தெழ ஊக்கியது. பெண்ணிய அரசியல் எனும் நூலெழுதிய மில்லெத், அதை எழுதுகையில் நான் பொவாருக்கு எவ்வளவு கடப்பாடுடையேன் என்பதை, இன்னமும் உணரமுடியவில்லை என1989 இல் கூறுகிறார்.